บัวหลวงธนคมปี’54 ผลตอบแทนสูง16%
บลจ.บัวหลวง ครองที่หนึ่งบริหารกองทุนหุ้นรอบปี 2554 สูงสุด 16.90% ชนะตลาดหุ้นติดลบ 0.72%
6 ม.ค. 2555

บลจ.บัวหลวง ครองที่หนึ่งบริหารกองทุนหุ้นรอบปี 2554 สูงสุด 16.90% ชนะตลาดหุ้นติดลบ 0.72% 
บริษัท มอร์นิ่งสตาร์ รีเสริช (ประเทศไทย) เปิดเผยว่า ผลการจัดอันดับผลตอบแทนกองทุนหุ้นขนาดใหญ่ในปี 2554 พบว่า กองทุนบัวหลวงธนคม ของบริษัทหลักทรัพย์จัดการกองทุนรวม (บลจ.) สร้างผลตอบแทนสูงสุดเป็นอันดับหนึ่งในอัตรา 16.90% ขณะที่ดัชนีหุ้นในปี 2554 ติดลบ 0.72%
นอกจากนี้ บลจ.บัวหลวงยังมีกองทุนหุ้นภายใต้การบริหารที่ติดอันดับผลตอบแทนสูงสุด 10 อันดับแรก ถึง 9 กองทุน ยกเว้นอันดับ 9 เป็นของกองทุนยูโอบี สมาร์ท ดิวิเดนท์ โฟกัส อิคิวตี้ ที่ได้ผลตอบแทน 14.09%
นายสานุพงศ์ สุทัศน์ธรรมกุล นักวิเคราะห์กองทุน บริษัทหลัก ทรัพย์ฟิลลิป (ประเทศไทย) กล่าวว่า ปี 2555 คาดว่าตลาดหุ้นผันผวนแรงจากปัญหาหนี้ยุโรป แต่เป็นโอกาสทยอยสะสมกองทุนหุ้นตลาดเกิดใหม่ในราคาถูก ส่วนกองทุนหุ้นไทยแนะนำให้ชะลอดูสถานการณ์ โดยเป็นห่วงช่วงต้นปีอาจเห็นการปรับตัวลดลงของดัชนีจากความเสี่ยงหนี้ยุโรปและแรงขายกองทุน LTF